Postoje različiti primjenski programi i mrežne usluge za uređivanje i oblikovanje teksta:

Word 2016,

Office365 Word,

OpenOffice.org Writer,

Google Docs…

Kada želimo podijeliti dokument s drugima, uobičajeno ga spremamo u obliku .pdf (Portable Document Format). Datoteke u pdf obliku moguće je samo pregledavati, ali ne i uređivati. Datoteke u pdf obliku pregledavamo u besplatno dostupnim programima kao što su Adobe Reader ili mrežni preglednici.

Microsoft Word je program iz programskog paketa Microsoft Officea koji omogućuje pisanje i uređivanje teksta, umetanje slika i gotovih oblika, rad s tablicama i drugo.

Datotečni nastavak datoteka stvorenih u programu Microsoft Word je .docx.

Međuspremnik privremeno pohranjuje tekst i slike koje želimo kopirati ili premjestiti s jednog mjesta u dokumentu na neko drugo mjesto u istom dokumentu ili u neki drugi dokument.

Odlomak počinje i završava pritiskom na tipku Enter.

Prored je razmak između redova.

Grafički prikazi omogućuju nam vizualni prikaz podataka u obliku crteža, ikona, SmartArt grafike, grafikona… Grafički prikazi nalaze se: Kartica Umetanje>Grupa Ilustracije.